На основу члана 20. Закона о локалној самоуправи („Службени гласник РС“, број 129/07, 83/14 - други закон, 101/2016 – други закон и 47/2018), Уговора o донацији, број донације: UNOPS-SwissPRO-2019-GRANT-011, заведен код Општинске управе општине Чајетина под бројем 400-00775/2019 и решења Председника општине Чајетина број 400-872/2019-01 , од 23.09.2019. године, Комисија за израду јавног позива и одабир правника за пружање бесплатне правне помоћи грађанима општине Чајетина у оквиру пројекта „Саветодавна служба за грађане у општини Чајетина“, (у даљем тексту: Комисија), објављује:

**ЈАВНИ ПОЗИВ**

**за одабир правника за пружање бесплатне правне подршке грађанима општине Чајетина у оквиру пројекта „Саветодавна служба за грађане у општини Чајетина“**

 Позивају се незапосленa лица са територије општине Чајетина, дипломирани правници, која се воде у евиденцији Националне службе за запошљавање - филијала Ужице - испостава Чајетина, да се у периоду од 24.09.2019. године, до 30.09.2019. године, пријаве са документацијом у времену од 08,00 до 12,00 часова, у писарници Општинске управе општине Чајетина, улица Александра Карађорђевића 34, 31310 Чајетина, са назнаком за Комисију за одабир правника за пружање бесплатне правне подршке грађанима општине Чајетина, у оквиру пројекта „Саветодавна служба за грађане у општини Чајетина“.

 Пројекат подразумева ангажовање једног незапосленог лица, дипломираног правника, које ће пружати бесплатну правну помоћи грађанима општине Чајетина, у оквиру пројекта „Саветодавна служба за грађане у општини Чајетина“.

 **Општи услови које кандидат треба да испуњава:**

* Да се води у евиденцији незапослених лица Националне службе за запошљавање-филијала Ужице - испостава Чајетина;
* Доказ: Потврда Националне службе за запошљавање - филијала Ужице - испостава Чајетина.
* Да има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;

-Доказ: Оверена фотокопија дипломе о стеченој стручној спреми.

* Да има најмање 3 године радног искуства у струци;

-Доказ: Потврда послодавца или оверена фотокопија радне књижице.

Предност имају кандидати са радним искуством у управи.

 Избор кандидата обавиће се по истеку рока наведеног у јавном позиву, након чега ће се у складу са законом закључити уговор између Општине Чајетина и изабраног кандидата.

 Изабрани кандидат ће у складу са закљученим уговором бити у обавези да са Пројектним тимом учествује у припремном периоду реализације пројекта, а накнада по истом вршиће се у периоду од 01.10.2019. године, па закључно са 31.12.2020. године

 Детаљне информације могу се добити у периоду од 24.09.2019. до 30.09.2019. године, у времену од 08,00 до 12,00 часова, у просторијама општине Чајетина (канцеларија секретара скупштине), улица Александра Карађорђевића 34, 31310 Чајетина или на телефон 0628861437 (контакт особа Мирко Благојевић, помоћник Председника општине Чајетина).

**Комисија за израду јавног позива и одабир правника за пружање бесплатне правне подршке грађанима општине Чајетина у оквиру пројекта „Саветодавна служба за грађане у општини Чајетина“**

**Број: 400-871/2019-01 Председник комисије**

**Дана: 23.09.2019. године** *Предраг Јокић*

На основу члана 60. Статута општине Чајетина (''Службени лист општине Чајетина'' , број 2/2019 ) и члана 40. Пословника о раду Општинског већа општине Чајетина ('' Службени лист општине Чајетина '' , број 9/2008 ) , Председник општине Чајетина , донео је

**Р Е Ш Е Њ Е О ОБРАЗОВАЊУ**

**КОМИСИЈЕ ЗА ИЗРАДУ ЈАВНОГ ПОЗИВА И ОДАБИР ПРАВНИКА ЗА ПРУЖАЊЕ БЕСПЛАТНЕ ПРАВНЕ ПОДРШКЕ ГРАЂАНИМА ОПШТИНЕ ЧАЈЕТИНА У ОКВИРУ ПРОЈЕКТА „САВЕТОДАВНА СЛУЖБА ЗА ГРАЂАНЕ У ОПШТИНИ ЧАЈЕТИНА“**

**I**

 У Комисију за израду јавног позива и одабир правника за пружање бесплатне правне подршке грађанима општине Чајетина у оквиру пројекта „Саветодавна служба за грађане у општини Чајетина“  именују се следеће лица , и то:

1. Предраг Јокић из Златибора, председник;
2. Мирко Благојевић из Чајетине, члан и
3. Иван Антонијевић из Ужица , члан.

**II**

 Задатак комисије је да изврши одабир правника за пружање бесплатне правне помоћи грађанима општине Чајетина .

**III**

 Решење доставити: именованим и архиви Општинског већа.

**ПРЕДСЕДНИК ОПШТИНЕ ЧАЈЕТИНА**

**Број: 400-872/2019-01 23. септембар 2019.године**

 **ПРЕДСЕДНИК ОПШТИНЕ ЧАЈЕТИНА,**

 *Милан Стаматовић*